**Velfærdsstaten i fremtiden**

**Forløbets formål:**

Dette undervisningsforløb strækker sig over 6 lektioner af 60 minutters varighed. Hovedformålet med forløbet er, dels at introducere til den danske velfærdsstat og de udfordringer der knytter sig til denne dels øge elevernes forståelse og evne til at bevæge sig på kryds og tværs af de tre fagområder. Velfærdsstaten er under pres og bliver konstant debatteret i offentligheden. Formålet med forløbet er, at I får viden om velfærdsstaten og hvad det er der udfordrer velfærdsstaten som vi kender den i dag, samt gøres i stand til at analysere og tage stilling til velfærdsstatens udfordringer nu og i fremtiden. I forløbet vil vi kigge på, hvorfor der er forskellige velfærdsmodeller rundt omkring i verden, hvad der kendetegner disse og hvad der kendetegner den danske. Eleverne vil igennem forløbet få kendskab til centrale faglige begreber som *forsikringsprincip*, *den offentlige og private sektor,* *universel, residual og selektive modeller, progressivt skattesystem, empowerment, demografisk udfordring osv.* Det er ligeledes et sigt med forløbet, at eleverne bliver udfordret til at præsentere faglige argumenter præget af viden fra henholdsvis økonomi, sociologi og politologi. Det er således ambitionen, at eleverne bliver bedre til at identificere hvilken af deres samfundsfaglige viden, som de har brug for i bestemte sammenhænge. Dvs. hvornår har de fx brug for deres viden fra økonomi og hvilken viden har de brug for, hvornår har de brug for deres sociologiske viden og hvilke dele af denne sociologiske viden er relevant at anvende og hvornår har de brug for deres viden om det politiske og igen den relevante, for at kunne præsentere stærke faglige argumenter og sammenhænge. Et primært fokus er således, at eleverne udfordres til at bruge deres genererede samfundsfaglige viden på samfundet og komme med mulige løsninger/svar på spørgsmålet om den danske velfærdsstats fremtid.

**Faglige mål:**

* Eleven skal arbejde med at anvende og kombinere viden om sociologi, politologi og økonomi til at redegøre for aktuelle samfundsmæssige problemer og løsninger herpå
* Eleven skal arbejde med, at kunne argumentere på et fagligt grundlag for egne synspunkter, indgå i en faglig dialog og diskutere en faglig problemstilling
* Eleven skal arbejde med at kunne skelne mellem forskellige typer argumenter og udsagn, herunder forskellen på beskrivelse og vurdering
* Eleven skal arbejde med at kunne tilegne sig og demonstrere viden om fagets identitet og metoder
* Eleven skal arbejde med at formulere samfundsfaglige spørgsmål, opsøge informationskanaler og anvende forskellige materialetyper til at dokumentere faglige sammenhænge
* Eleven skal arbejde med at kunne formidle indholdet i enkle modeller, tabeller og diagrammer
* Eleven skal formulere viden om faglige sammenhænge med anvendelse af faglige begreber
* Eleven skal arbejde med at formidle og analysere på fagets taksonomiske niveauer med anvendelse af fagets terminologi
* På et fagligt grundlag argumentere for egne synspunkter, indgå i en faglig dialog og diskutere en faglig problemstilling

**Kernestof:**

* Velfærdsprincipper herunder stat, marked og civilt samfund
* Det økonomiske kredsløb, økonomiske mål, styring og bæredygtig udvikling, herunder EU
* Politiske grundholdninger, herunder konservatisme, liberalisme og socialisme

**Materiale:**

* Peter Brøndum og Thor Banke Hansen, Luk samfundet op! Forlaget Columbus, København 2014 2.udg., s.176-191
* Politikerfilm om det danske velfærdssamfund fra [www.luksamfundetop.dk](http://www.luksamfundetop.dk)
* Samfundsstatistik, Forlaget Columbus, 2013
* Gregers Friisberg: Dansk Politik i et internationalt perspektiv, Forlaget Columbus, København 2008, s.85
* Forsikring og Pension, Finanstilsynet
* [www.dst.dk](http://www.dst.dk)
* [www.skat.dk](http://www.skat.dk)
* ”Uden skattelettelser havde Danmark opfyldt EU-krav”, Information d.14.6.2010 <http://www.information.dk/236377>
* ”Liberal Alliance 40 % i skat” <http://liberalalliance.dk/politik/maerkesager/40-procent-skat>
* ”Vismænd skoser dansk skattepolitik” på Altinget.dk <http://www.altinget.dk/skat/artikel.aspx?id=113416>
* [*http://www.fairlosning.dk/filmen.aspx*](http://www.fairlosning.dk/filmen.aspx) *(Soc.dem & SF intro-video til Fairløsning)*
* [*http://www.youtube.com/watch?v=Iqd7eAIpr-U&feature=player\_embedded#*](http://www.youtube.com/watch?v=Iqd7eAIpr-U&feature=player_embedded) *(Statsminister Lars Løkke Rasmussen om nødvendigheden af økonomiske reformer og senere tilbagetrækningsalder)*
* ”Velfærd i bredden og dybden” af Per Schultz Jørgensen – kan læses på <http://www.psykiatrifonden.dk/Forside/Forlag/Psykiatri-Information/%C3%86ldre+numre/2006%2F1+%7C+Velf%C3%A6rd+og+psyke/Tema+%7C+Velf%C3%A6rd+i+bredden+-+og+i+dybden>
* Anne Sophia Hermannsen, folketingskandidat fra Liberal Alliances blog på berlingske.dk

<http://annesophia.blogs.berlingske.dk/2010/05/28/en-nation-af-ofre/>

1. lektion: **Hvad er velfærdsstaten – ifølge jer?**

|  |  |
| --- | --- |
| **Dagsorden og arbejdsformer** | **Lektie og materialer** |
| 1. **Introducer til brugen af mindmap**   - *Anvend evt. tekstboks 1.3 side 19-20 for inspiration*   1. **Individuel øvelse (ca. 5 min.).**   - Hver elev laver et mindmap over emner: Hvad er velfærdsstaten og hvordan berører den jer?   1. **Gruppeøvelse (ca. 10 min. i grupper af ca. 4):**   - Eleverne skal med udgangspunkt i deres egne mindmap lave et fælles mindmap på et A3 ark over emnet: Hvad er velfærdsstaten og hvordan berører den jer?   1. **Fælles opsummering (ca. 15 min.):**   - Lav et fælles mindmap på tavlen, hvor grupperne byder ind, således at ét fælles mindmap skabes.   1. **Plenumøvelse (ca. 20 min.):**   - Medudgangspunkt i det fælles mindmap, fokuseres på nedenstående hv-spørgsmål, som vil være omdrejningspunkterne i forløbet. Det er hensigten at eleverne forsøger at placere indholdet af deres mindmap under de respektive hv-spørgsmål i powerpointen.   * 1. Hvordan har velfærdsstaten udviklet sig Danmark?   2. Hvilke typer af velfærdsstatsmodeller er der og hvad karakteriserer dem?   3. Hvordan er forholdet mellem velfærdsstatens indtægter og udgifter?   4. Hvilke interne udfordringer står velfærdsstaten over for nu og i fremtiden?   Denne øvelse vil med al sandsynlighed vise at elevernes forståelse af velfærdsstaten vil være forbundet med c og d. Dette giver anledning til at opridse formålet med a og b, nemlig at give en grundlæggende viden om velfærdsstaten, der kan anvendes til at redegøre for, analysere og diskutere velfærdsstatens størrelse og udfordringer (c og d) | Ikke nødvendigvis med lektie, dog relateret til Tekstboks 1.3 side 19-20i Brøndum & Hansen (2014 2.udg): *Luk samfundet op!* Forlaget Columbus. København. |

2. lektion: **Velfærdsstatens udvikling, indtægter og udgifter**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Lærerstyret introduktion til velfærdsstaten (ca. 10 min.)**    * + - Definition af velfærdsstaten og velfærdsstatens udvikling        - *Anvend PowerPoint Kapitel 10.* 2. **Matrixarbejde**   Den offentlige sektors rolle, indtægter og udgifter (ca. 45 min.)  - Matrixgrupper, hver gruppe består af 4 elever.   1. Gruppe 1+2+3 arbejder med at identificere og forklare hvordan staten får sine indtægter. Her skal involveres brug af minimum to af følgende figurer, figur 7.4, 7.5, 7.6, 7.7 på linket <http://ioa1.systime.dk/index.php?id=490> 2. Gruppe 4+5+6 arbejder med at tolke tabel 10.1. Eleverne skal beskrive fordelingen af statens udgifter, udviklingen af statens udgifter, samt beregne hvor den største stigning har fundet sted. Endvidere diskuteres *hvorfor* den offentlige sektors udgifter er steget så markant fra 1990 til 2012   - 1 fremlægger for 4 og omvendt  - 2 fremlægger for 5 og omvendt  - 3 fremlægger for 6 og omvendt   1. **Tjek på lektien?**   Arbejd sammen med sidemanden og se om I forstået essensen i dag (ca. 5 min.)   * 1. Hvad er forsikringsprincippet?   2. Hvad er retsprincippet?   3. Hvad er skønsprincippet?   4. Hvad er et progressivt skattesystem? | - Side 176-180, Brøndum & Hansen: *Luk samfundet op!* Forlaget Columbus. København.  *- PowerPoint Kapitel 10* |

3. lektion: Velfærdsstatens indtægter og udgifter

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Elevatortale om skattelettelser (ca. 35 min.)**   Forestil dig, at du møder Skatteministeren i Danmark i en af Folketingets elevatorer om 10 minutter. Du kan lige nå at give ministeren 3-4 argumenter for din holdning til skattelettelser på elevatorturen (brug i den forbindelse din viden, egne holdninger, din undren, informationer fra de 3 artikler der er læst til i dag):   * 1. Hver elev skriver 3-4 argumenter ned (8-10 min.)   2. Eleverne stiller sig i to cirkler – en indercirkel og en ydercirkel af lige mange. Eleverne i indercirklen står med ansigtet pegende ud af cirklen og eleverne i ydercirklen med ansigterne indad, således alle står parvis overfor hinanden.   3. Indercirklen er ministeren og eleverne i ydercirklen får nu lov til at argumentere (2 min.).   4. Indercirklen roterer to gange til venstre, og nu er det elever i ydercirklen der er ministeren og eleverne i indercirklen, der får lov at argumentere (2 min.).   5. Øvelsen gentages et antal gange  1. **Opsummering af argumenter på tavlen (ca. 15 min.)**   *Kan evt. gøres ved at lave et skema på tavlen, hvor der opdeles i fordele og ulemper ved en skattelettelse*   1. **Tjek på lektien? (ca. 5 min.)**    1. Hvordan kan det argumenteres at en skattelettelse både kan give staten flere udgifter og flere indtægter? | ***Følgende 3 artikler skal læses***   * ”Uden skattelettelser havde Danmark opfyldt EU-krav”, Information d.14.6.2010   <http://www.information.dk/236377>   * ”Liberal Alliance 40 % i skat” <http://liberalalliance.dk/politik/maerkesager/40-procent-skat> * ”Vismænd skoser dansk skattepolitik” på Altinget.dk   <http://www.altinget.dk/skat/artikel.aspx?id=113416>  Desuden skal eleverne klikke sig ind på [www.luksamfundetop.dk](http://www.luksamfundetop.dk) og se eller gense de små film med de politiske partier –, hvor de udtrykker deres holdning til økonomisk politik. Filmene findes under kapitel 9 – under film  *- PowerPoint Kapitel 10* |

4. lektion: **Velfærdsmodeller**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Hvad var svært ved dagens lektie? (ca. 5 min.)**   Dette har til hensigt at give læreren et indblik i, om der er begreber eller teorier, som har behov for særlig opmærksomhed.   1. **Se politiker-film fra** [**www.luksamfundetop.dk**](http://www.luksamfundetop.dk) **(ca. 25 min.):**   Vi ser film om Enhedslistens, Det Konservative Folkepartis og Liberal alliances holdninger til ’velfærd og fordeling’. Eleverne får i den forbindelse udleveret **velfærdstrekanten**.   1. Eleverne skal noterer sig partiernes holdning til ’velfærd og fordeling’. 2. Eleverne skal endvidere placere partierne i trekanten, og begrunde, hvorfor de har placeret dem der. 3. Tre-fire elever præsenterer, hvad de er kommet frem til. De tre fortæller om ét parti hver. 4. **Par-diskussioner om: (ca. 10 min.)** 5. I hvor høj grad skal civilsamfundet sikre borgernes velfærd? 6. Hvilke muligheder og begrænsninger ser I ved at ligge mere ansvar ud til civilsamfundet? 7. **Fælles diskussion i klassen om civilsamfundets rolle i velfærdsstaten: (ca. 10 min.)** 8. **Tjek på lektien? (ca.10 min.)** 9. Hvad hedder de tre velfærdsstatsmodeller? 10. Hvilken velfærdsmodel læner de tre partier fra filmen sig mest op ad? Svaret skal naturligvis være fagligt begrundet. | Side 181-184 i bogen Luk Samfundet Op! af Brøndum & Hansen, Forlaget Columbus, København 2014 2.udg.  Film med de politiske partiers holdninger  på [www.luksamfundetop.dk](http://www.luksamfundetop.dk) under kapitel 10  *- PowerPoint Kapitel 10* |

5. lektion: **Velfærdsstatens interne udfordringer – forsøgerbyrden og forventningspresset**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Tjek på lektien? (10. min.)**   Hvad betyder udlicitering?  Hvad er brugerbetaling for noget?  Hvad handler empowerment/bemyndiggørelse om?  Hvad handler udvidelsesstrategien om?     1. **Par-øvelse om den demografiske udvikling (13 min.)**   Med anvendelse af data fra tabel 10.2 konstrueres en befolkningspyramide for 2010 og 2050.  *Øvelsen har til hensigt at tydeliggøre udviklingen og udfordringerne. Tallene i tabel 10.2 deles ligeligt mellem mænd og kvinder for at simplificere.*   1. **Diskussion af løsningsforslag på baggrund af befolknings-pyramiderne (22 min.):**   De samme par som i forrige opgave opstiller et skema, der illustrerer fordele og ulemper ved henholdsvis:   1. Udlicitering (nedskæringsstrategi) 2. Brugerbetaling (nedskæringsstrategi) 3. Empowerment/bemyndiggørelse (nedskæringsstrategi) 4. Udvidelsesstrategien (inkludér figur 10.4) 5. **Fælles gennemgang og opsamling (15 min.):**   Klassegennemgang i form af diskussion af fordele og ulemper ved de fire løsningsforslag (15 min.) | Side 185-189 i bogen ”Luk Samfundet Op! af Brøndum & Hansen, Forlaget Columbus, København 2014 2.udg.  *Forud for denne lektion er det en god ide, hvis eleverne har set de to film som er at finde på følgende to links*  [*http://www.fairlosning.dk/filmen.aspx*](http://www.fairlosning.dk/filmen.aspx)  [*http://www.youtube.com/watch?v=Iqd7eAIpr-U&feature=player\_embedded#*](http://www.youtube.com/watch?v=Iqd7eAIpr-U&feature=player_embedded)  *- PowerPoint Kapitel 10* |

6. lektion: **Velfærdsstatens interne udfordringer – individualisering**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Tjek på lektien? (ca. 4. min.)** 2. Hvad forstås ved øget individualisme? 3. Hvad kendetegner sort arbejde? 4. **Blogindlæg (ca. 45 min.)**   I skal ved hjælp jeres viden og figurerne i PowerPointen skrive et blogindlæg som skal offentliggøres på [www.luksamfundetop.dk](http://www.luksamfundetop.dk)  ***I blogindlægget skal I fokusere på***   1. Redegøre for om der er en tendens til individualisering i det danske samfund, og hvis I er enige i dette, - kort forklare hvorfor disse individualiseringstendenser opstår i samfundet 2. Diskutere hvilke konsekvenser en tiltagende individualisering kan få for den danske velfærdsstat og det danske samfund. 3. **Fælles opsamling (10 min.)**:   Afslutningsvis diskuteres i plenum, hvorvidt individualisering og en veludbygget velfærdsstat er hinandens modsætninger | Læs side 189-191 i bogen Luk Samfundet Op! af Brøndum & Hansen, Forlaget Columbus, København 2014 2.udg.  Samt følgende artikel og blog  ”Velfærd i bredden og dybden” af Per Schultz Jørgensen – kan læses på <http://www.psykiatrifonden.dk/Forside/Forlag/Psykiatri-Information/%C3%86ldre+numre/2006%2F1+%7C+Velf%C3%A6rd+og+psyke/Tema+%7C+Velf%C3%A6rd+i+bredden+-+og+i+dybden>  Anne Sophia Hermannsen, folketingskandidat fra Liberal Alliances blog på berlingske.dk  <http://annesophia.blogs.berlingske.dk/2010/05/28/en-nation-af-ofre/>  *- PowerPoint Kapitel 10* |